**GARY & KATHY OATES**

**SID:** Hello, Sid Roth vagyok Gary és Kathy Oates-al. Üdvözöllek világomban, ahol természetes a természetfölötti! Nagyon szeretem Isten jelenlétét, ami annyira meg fog nyilvánulni itt nemsokára, hogy hiszem, sokan ki fogtok érte nyúlni hitben és megérintitek Istennek ezt a jelenlétét! Vendégeim, ugyanolyan hétköznapi emberek, mint te, akik olvasták a Bibliát, hallottak csodákról, viszont nem sokat láttak ezekből saját szemeikkel. Azt gondolták, ha elmennek egy külföldi országba, akkor talán láthatnak csodákat. Gary, amikor Brazíliába mentetek, tényleg elhitted, hogy fogsz is látni csodát?

***GARY:*** *Csak reménykedtem benne, de nem tudtam biztosan. Másoktól hallottam a csodákról, a jelekről és természetfölötti jelenségekről, amik ott történnek, és nagy vágy volt a szívemben, hogy ne csupán olvassak ezekről, hanem személyesen is megtapasztaljam.*

**SID:** Oké, Kathy, gondolom te is pont erre vágytál, szóval elmentetek Brazíliába, és az első sorban ültetek, ugye?

***GARY:*** *Igen, igen!*

**SID:** Szóval, ott ültök az első sorban, mikor hirtelen Isten azt mondja neked, hogy tegyél meg valamit, ami az elméd számára úgy tűnt, ennek semmi értelme.

***GARY:*** *Tudod, én még SOHA életemben nem éltem át Isten jelenlétét úgy, mint akkor, abban a pillanatban. Nagyon erősen rajtam volt Isten jelenléte, majd hallottam, ahogy Isten azt mondja nekem: „Vedd le a cipődet, mert szent helyen állsz!” Az első reakcióm erre az volt, hogy „de hát ez egy koszos betonpadló, nekem drága ruháim, szép, tiszta zoknim van…” szóval ellenálltam annak, amire Isten kért, de talán egy perc sem telt bele, amikor újra szólt hozzám az Úr és azt mondta most már kissé komolyabb hanglejtéssel: „Vedd le a cipődet!” Azt gondoltam, „o-ó, ezt meg kell tennem…”*

**SID:** Csak kíváncsiságból hadd kérdezzem, rögtön tudtad, hogy Isten szól, vagy azt hitted, túl sok pizzát ehettél?

***GARY:*** *Nem, gondoltam, hogy Isten volt, sőt tudtam, hogy Isten volt, de tudod, olyan gyakran van, hogy szól hozzánk Isten és mi mégis csak úgy hagyjuk elmenni azt a fülünk mellett, mert nem szívleljük meg igazán, amit mond nekünk, vagyis, nem engedelmeskedünk azonnal annak, amit hallunk.*

**SID:** Rendben, szóval kétszer is szólnia kellett hozzád, és aztán mi történt?

***GARY:*** *Igen, másodszor már úgy gondoltam: „hé ember, Isten szól hozzád, jobb, ha azt teszed, amit kér!” Szóval, levettem a cipőmet és ott álltam zokniban.*

**SID:** Kathy, te is láttad ezt a kis cipő-levételi jelenetet?

***KATHY:*** *Bár láttam, mivel ott állt mellettem a férjem, de mivel olyan erőteljes volt Isten jelenléte a teremben, teljesen belefeledkeztem az imádatba.*

**SID**: Oké, szóval lekerült a cipő, és aztán?

***GARY****: Ahogy álltam ott és csak imádtam Istent, könnyekkel a szememben, mivel annyira erősen rajtam volt Isten jelenléte, és az engedelmességem miatt is, ami csupán annyi volt, hogy vegyem le a cipőmet, mivel ha ezt a kis dolgot nem tettem volna meg, szerintem semmit nem tapasztaltam volna meg abból, ami ezután következett. Kinyitottam a szemem, és láttam amint az emelvényen két dicsőítő táncolt, miközben három angyal táncolt ott velük együtt, majd még két táncos jött, és újabb három angyal csatlakozott a tánchoz, ott táncoltak körülöttük. Majd láttam, ahogy oldalt táncoltak az emberek, mindenütt angyalok táncoltak körülöttük is, akik hatalmas méretűek voltak és olyan volt a látvány, mintha boltívesen körbevennék az embereket és ugyanazokkal a tánc mozdulatokkal mozdulnak, mint maguk az emberek.*

**SID:** Láttál már azelőtt is valaha angyalokat?

***GARY:*** *Nem, soha azelőtt nem láttam ilyet, szinte sokkolt a dolog.*

**SID:** Ez aztán teljesen felborította az eddigi elképzelésed ezekről a dolgokról!

***GARY:*** *Totálisan! Teljesen sokkolt az a tény, hogy egyáltalán LÁTOK ilyeneket, majd hátrahajtottam a fejem egy kicsit és láttam, amint az emelvény fölött mindenütt tele volt a terem dicsőítő angyalokkal, akik különféle hangszereken játszottak, énekeltek, táncoltak, olyan volt a látvány, mintha buliznának egyet.*

**SID:** Úgy néztek ki, mint az emberek, vagy inkább ilyen áttetsző módon jelentek meg?

***GARY****: Áttetszőek voltak, úgy értem átláttam rajtuk, mint a felhőn, mégis teljesen kivehető volt a formájuk, palást, vagy köntös szerű volt a ruhájuk, a leggyönyörűbb látvány volt, amit valaha is láttam. Egyszerűen nem tudtam, mit kezdjek a látottakkal, azt gondoltam: „ember….” Tudod, már egy ideje kértem Istent, hogy kapjak ilyen átélést, de amikor meg volt, akkor meg nem tudtam, mit kezdjek vele. Azt gondoltam: „most megőrültem, vagy mi folyik itt?” Majd nyugtattam magam, hogy nem őrültem meg, mert amit látok az valós, szóval tovább imádtam Istent, aztán hirtelen –nem is tudom milyen meggondolásból- csak úgy elkezdtem kiáltani: „Istenem, nem értem mindezt, de nekem ennél még több is kell, Istenem akarok MÉG többet Belőled, még többet a jelenlétedből az életemben!” Ahogy kimondtam ezeket a szavakat, olyan érzésem volt, mintha elkezdenék növekedni, és csak egyre nagyobbá és magasabbá válnék, mintha legalább már öt méter magas lennék, egy óriás. Majd ahogy megfordultam és visszanéztem az emberekre, láttam, ahogy imádják Istent és azt gondoltam: „Whoa, ez nagyon király!” Majd hirtelen megindultam fölfelé, egészen a sátor tetejéig értem.*

**SID:** Mindez teljesen új volt számodra, nem volt kissé rémisztő?

***GARY****: Dehogynem! Nagyon is rémisztő volt, amikor a sátor tetejéig értem, mivel ez egy sátoros összejövetel volt, ott szoktak lenni az istentiszteletek, mert ez egy olyan nagy sátor, amiben elfér 3000 ember. Szóval, ott voltam a tetején, és ahogy letekintettem onnan fentről, elkezdtem félni. A félelem miatt automatikusan ellene álltam az átélésnek, olyan érzés volt, mintha a fékre lépne az ember és azonnal elkezdtem lefelé megindulni, a testem irányába. Majd hirtelen ráébredtem, hogy „ember, hibát követsz el, ha most ezt hagyod…” szóval azonnal elkezdtem imádkozni és azt mondtam: „Istenem bocsáss meg, sokkal jobb fönt, fölfelé vigyél!” Abban a pillanatban irányt változtattam és újra elkezdtem fölfelé haladni. Olyan érzés volt, mintha én lennék „superman”, átmentem a sátoron túl egyenesen az égbe, és olyan éles volt a látásom, mint a madaraknak. Láttam az egész várost onnan fentről, láttam a sátor tetejét, az egész ragyogó fényű volt, Isten jelenléte erős fénnyel ragyogott a sátor tetején és olyan volt, mintha megnyílna egy lyuk, Isten olyan látás képességet adott, mintha a szemem rátudna zummolni dolgokra. Szóval, mintegy lyukon keresztül betekintést nyertem a sátor belsejébe és láttam, amint imádják ott Istent. Ettől viszont már teljesen berezeltem. Tudod, én az a típusú férfi vagyok, aki szeret mindent keretek közé tenni, mikor minden az irányításom alatt van és semmit ki nem engedek a kezemből. Ez az élmény viszont teljesen kívül állt ezen a dobozon, ezt nem kontrollálhattam, így újra elkezdtem belül ellenállni. Elkezdtem félni ettől az ismeretlentől, féltem a természetfölöttitől, pedig erre vágytam, ezért imádkoztam, mégis amikor megtörtént, a saját félelmemmel utasítottam vissza, pedig benne voltam a kellős közepén…*

**SID**: Amikor ott voltál fönt a magasban, láttad a feleséged?

***GARY:*** *Nem, nem láttam, mivel azzal voltam elfoglalva, hogy nem akarom visszautasítani Istent, azonban a félelem eluralkodott rajtam és nem tudtam mást tenni, szellemem elkezdett megindulni visszafelé. Azt mondtam magamnak: „ezt nem hiszem el!” Ekkor jöttem rá, hogy a félelem meggátolja, hogy messzebbre menjünk Istennel. Isten olyan messzire fog vinni, amilyen messzire hajlandó vagy menni Vele! Tudtam, hogy nem Istenen múlik az egész, hanem rajtam! Én vagyok az egyetlen, aki korlátok közé szorítja, hogy meddig vagyok hajlandó elmenni Vele. Őszintén hiszem, és tudom, hogy ha akkor nem állítottam volna meg, és nem engedtem volna, hogy a félelem meggátoljon, egyenesen elvitt volna a Trónterembe.*

**SID:** Szóval, visszajöttél…

***GARY****: Ahogy elkezdtem visszafelé haladni és már a sátoron belül voltam, fölemeltem a kezeimet. Olyan volt az érzés, mintha legalább egy kilométer hosszú lett volna a kezem, mintha teljesen fölérnének az égig is, és ahogy fölnéztem, annyit mondtam: „Istenem, bocsáss meg, bocsáss meg, akarok Belőled többet, akarok többet!” Ahogy ezt kimondtam és fölnéztem, láttam, ahogy Jézus jön lefelé, fehér ruhában és kinyújtja felém a kezét, így. Teljesen leereszkedett hozzám, megfogta a kezem, szorosan tartotta, mintha ezzel azt mondaná: „Soha nem engedlek el!” és én teljesen odáig voltam ettől, egyszerűen túláradóan, teljesen elárasztott, magával ragadt jelenléte. Majd hirtelen elkezdett égni a bal kezem.*

**SID:** Itt most meg kell állnunk egy kicsit, de ne aggódjatok, mert amikor visszajövünk, meglátjuk, hogy ennek az átélésnek a hatására egymás után elkezdtek gyógyulni a betegek. Tehát te, aki most nézel bennünket, hidd el, hogy ennek következtében te is meg fogsz gyógyulni! (Mindjárt visszajövünk)

**SID:** Hello, Sid Roth vagyok Gary és Kathy Oates-al. Ők csupán annyit szerettek volna, hogy meglássák működni mindazt, ami a Bibliában van. Ezért elmentek Brazíliába, Gary levette a cipőjét az összejövetelen, mivel Isten Szelleme erre indította. Mivel a koszos padlón ezt nem szerette volna megtenni, először ellenállt a kérésnek, de ha nem engedelmeskedett volna, semmi nem történt volna meg vele azokból, amik végül történtek. Szó szerint kilépett a testéből, látta az angyalokat, látta Jézust, majd mi is történt mikor visszatértél a testedbe? Ó, de előbb mondd végig, mikor Jézus fogta a kezed és elkezdett égni a kezed!

***GARY****: Igen, mindkét kezem égett, de a bal kezemben olyan érzés volt, szó szerint, mintha el akarna égni, már szinte fájt, úgy éreztem ennél többet már nem vagyok képes elviselni, abban a pillanatban Jézus elengedte a kezem és a szellemem azonnal visszatért a testembe. Mivel a szellemem az Úr jelenlétében volt, amikor visszatértem a testembe, olyan volt, mintha robbant volna az egész, a testem szintre hátrarepült.*

**SID:** Kathy, mit mondott neked Gary ezután?

***KATHY:*** *Beszélni sem tudott.*

**SID:** Ezt hogy érted, hogy nem tudott beszélni, most is beszél!

***GARY****: Figyelj, olyan érzés volt, mintha be lennék rúgva, teljesen megrészegedve. Úgy feküdtem ott a földön, mintha odaszegeztek volna. Nem bírtam meg sem moccanni, eközben csak sírtam és azt mondtam magamban: „Istenem, én nem értem ezt az egészet, csak annyit tudok, hogy akarok Belőled TÖBBET!” Annyira kicsinek és szinte jelentéktelennek éreztem magam a Mindenható Isten jelenlétében, ez volt a legcsodálatosabb, legfantasztikusabb élmény, amit életemben valaha is átéltem!*

**SID:** Oké, gyorstekerés előre, mit történt ezután?

***GARY:*** *A következő nap, ahogy az alkalomra értünk, Isten ereje szó szerint megütött, szó szerint kiütött! Padlót fogtam ismét, és moccanni sem bírtam. Mivel az előző átélés után egész nap szinte beszélni sem tudtam, arra gondoltam, mi folyik itt? Mi történik velem? Egyszerűen képtelen voltam akár csak egyetlen szót is kiejteni a számon, annyira erős volt rajtam Isten jelenléte folyamatosan, csak sírni tudtam eközben. Szóval, ahogy ott feküdtem a földön és láttam, ahogy a dicsőítő csapat elkezdte imádni az Urat, hirtelen ez a kép átváltozott és egy olyan helyen találtam magam, ahol láttam az aranyutcákat, arany lépcsőt és egy emelvényt, mely szintén aranyból volt.*

**SID:** Meg kell értenetek, Garynek még soha azelőtt nem voltak ilyen átélései! Ez épp olyan, mint amikor valaki éli a kis vallásos keresztény életét, majd hirtelen a Biblia életre kel. Mit választasz ilyenkor? Azt az átélést, amikor a Bibliát valóságosan, saját bőrödön is megtapasztalod, vagy inkább maradsz a vallásnál? Én személy szerint, a Bibliánál maradok! De folytasd csak!

***GARY:*** *Szóval, láttam ezt az arany emelvényt és az arany lépcsőt, az emelvényen pedig egy hatalmas nagy trónszéket. Nem láttam, hogy ülne rajta bárki is, de egyszer csak a trón jobb oldalán megláttam Jézust, amint ott állt. Ezúttal más ruha volt rajta, volt a kezében egy aranypálca, vagy jogar. Deréktól fölfelé annyira fényesen ragyogott, hogy a belőle áramló fény teljesen lenyűgöző volt, annyira fényes, hogy nem bírtam ránézni. Sid, teljesen őszintén mondom, azt hittem, hogy meg fogok halni. Sőt, azt gondoltam, hogy már valószínűleg meg is haltam és a Mennybe kerültem, hiszen annyira valóságos volt. Ebben a pillanatban visszatértem a testembe és szinte gyötrő fájdalommal csak vonaglottam a földön. Olyan rémület volt az arcomon, mert kiáltani próbáltam és már szinte üvöltöttem, mégsem jött ki egyetlen hang sem a számon. Kathy meglátott ebben az állapotomban és teljesen megijedt. Kiabált a körülöttünk álló embereknek, hogy csináljanak már valamit!*

***KATHY****: Nagyon megrémisztett engem az egész.*

***GARY:*** *Az emberek kiabálták: fordulj meg!*

**SID:** Azt hitted, hogy szívrohama van?

***KATHY:*** *Nem tudtam mi történik, hisz meg kell értened – ott voltunk egy idegen országban, én semmit nem tudtam az átélésekről, csak annyit láttam, hogy Gary arcán hirtelen óriási félelem, rémület volt. Az életünk során még soha nem láttam Garyt félni, mindig pozitív, bátor emberként láttam, és most így látva őt, a riadtságtól szinte megdermedtem.*

**SID:** Ezután mi történt?

***GARY:*** *Senki nem tudta mi történt velem, hiszen nekik fogalmuk sem volt arról, hogy milyen átélésben volt részem. Azért volt rémület az arcomon, és agonizáltam, próbáltam ordítani, mivel annyira mélységes tudatára ébredtem bűnös mivoltomnak, Istennek ebben a hihetetlenül szent jelenlétében. Csak annyit tudtam tenni, hogy azt kiáltottam: „Istenem, bocsáss meg, Istenem bocsáss meg!” Éreztem, hogy Isten tisztítja az életem. Olyan érzés volt, mintha alá tettek volna egy hatalmas vízesés alá és teljesen kitisztítottak volna belőlem mindent kívülről és belülről.*

**SID:** Fel sem tudjuk fogni, mennyire eltávolodtunk attól a valós énünktől, amivé Isten eredetileg teremtett bennünket! Fel sem fogjuk, hogy az a szó, amit ma már ki sem szeretnek ejteni a szájukon a hívők, hogy „bűnös” – mégis mennyire meglátszik, hogy milyen bűnösek vagyunk, amikor Isten reflektorfénye ránk vetődik…

***GARY:*** *Ez pontosan így van! A bűnbánó szívem teljes bocsánatra lelt az Atyánál, és ezúttal két órán át feküdtem a padlón úgy, hogy nem bírtam onnan fölkelni. Csak sírtam és bár próbáltam fölállni, de képtelen voltam járni. Így szó szerint két ember megfogott és hátravitt. Az utolsó sorban leültettek egy székre, miközben Kathy egyfolytában kérdezgetett, hogy „mi történt, mi történt?” Azt éreztem, hogy még nekem is föl kell dolgoznom a történteket, el sem bírom mondani neki, hogy mi történt, szóval csak annyit mondtam: „Jól vagyok, később mindent elmondok!” Eközben továbbra is remegtem és vibrált az egész testem annyira, hogy már ülni sem bírtam a székben.*

**SID:** Akkor előre hívtak az emelvényre, és milyen csodák kezdtek el történni, ahogy ott voltál elől?

***GARY:*** *Egyszerűen elképesztő volt! Magamtól nem bírtam előre menni, így székestől együtt vittek az emelvényre.*

***KATHY:*** *És még mindig nem bírt beszélni sem!*

***GARY****: Így van, nem tudtam beszélni, miközben Randy Clark, - ő volt a szolgáló - odajött és megkérdezte, hogy mi történik velem. Mivel nem tudtam beszélni, így Kathyt hívták, hogy mondja el, ő viszont csak annyit tudott mondani, amit én elmondtam neki. Azonban abban a pillanatban elszabadultak a dolgok. Olyan volt, mintha egy tornádó végigsöpört volna, az emberek elkezdtek elesni, kiáltottak, sírtak és egyik pillanatról a másikra elkezdtek meggyógyulni! Isten ereje és hatalmas jelenléte szuverén módon megnyilvánult az alkalmon.*

**SID:** Sok ember meggyógyult?

***GARY****: Mindenütt gyógyultak meg az emberek. Ezután már képes voltam beszélni és kicsivel később már föl is tudtam állni, és az emberek hosszú sorba álltak imáért. Csak Isten kegyelme tartott meg, hogy nem estem el, és ahogy imádkoztam az emberekért, minden egyes ember egymás után gyógyult meg! Egy teljesen új dinamikus erő szabadult föl.*

**SID**: Gary és Kathy, ugyanez a dicsőség jelent most meg a stúdióban! Hallottátok mit mondott az imént? MINDEN EGYES ember meggyógyult, akiért imádkozott! Ne menjetek el, ezzel fogunk visszatérni a szünet után!

**SID**: Hello, Sid Roth vagyok Gary és Kathy Oates-al. Kathy, Garynek volt ez a fantasztikus átélése, és te, mint a felesége hűségesen követted ebben. Méghozzá a te szemed is ugyanúgy megnyitotta az Úr, mint az övét, és szó szerint elkezdted látni az angyalokat, majd amit ők csináltak, te is ugyanazt tetted. Mondd el nekünk.

***KATHY:*** *Így van, ez így történt. Ahogy Garyvel megtörtént az egész, az én szemeim is megnyíltak ugyanott, és ahogy ott voltunk ebben a hatalmas előadóteremben, hirtelen elkezdtem látni az angyalokat. Láttam, ahogy emberek mögé kerültek. Ez egy olyan este történt, amikor –bár ott volt az Úr jelenléte, mégsem volt olyan erősen érezhető. Majd ahogy elkezdtem imádkozni az emberekért, akik mögött láttam megállni az angyalt, egyik a másik után kezdett meggyógyulni. Én semmi mást nem tettem, csak leutánoztam, amit láttam az angyaltól. Például ha valakinek a fejére fújt, én is ráfújtam az illető fejére.*

**SID:** Hát nem épp erre tanított bennünket Jézus? Ő is csak annyit tett, amennyit látott az Atyától!

***KATHY****: Pontosan!*

**SID:** Ez a legjobb, amit tehetünk! Gary megírtad a könyved, melynek címe: „Uram, nyisd meg szemeimet!” - melyet elolvastam. Elmondanád szíved mélyéről, miért is írtad meg ezt a könyvet?

***GARY:*** *Sid, azért írtam meg ezt a könyvet, mert szerettem volna, ha mások is megtudják, hogy a természetfölötti világ mindenki számára elérhető, és amit én átéltem, a mennyei látogatás, angyalok látogatása, mindenkinek, hangsúlyozom MINDEN EGYES EMBERNEK elérhető, aki azt elfogadja és akarja! Szóval csupán nagyon gyakorlatiasan leírtam, hogy megértsék és tudatosuljon mindenkiben, hogy ez elérhető mindenki számára!*

**SID:** Mesélj nekünk valakiről, aki olvasta a könyved, mi történt vele azután. A pásztor, akiről meséltél!

***GARY:*** *Ellátogatott egyik összejövetelünkre, mikor beszéltem ezekről az átéléseimről. Hat héttel később felhívott és azt mondta: „Ott voltam az összejöveteleteken és nagyon csalódottan távoztam, mert engem nem érintett meg, nem történt igazán semmi.” Majd azt is mondta: „Én egy olyan pásztor vagyok, akinek van egy egész saját könyvtára, rendkívül szeretem teológiailag tanulmányozni a dolgokat.” Mégis, megtettem, amit mondtál, és ténylegesen elkezdtem időzni Isten jelenlétében és kerestem Isten arcát, „gyakoroltam jelenlétét”, tehát elképzeltem, hogy ott van mellettem, miközben keresem Őt. Majd egyik vasárnap a dicsőítés után, ahogy fölálltam az emelvényre, Isten jelenléte hatalmas erővel rám szállt, egész testemben elkezdtem remegni és Isten szólt hozzám. Azt kérdezte tőlem: „Szeretnél látni valamit?” Azt feleltem: „igen” majd megnyíltak szemeim, és angyalok parádéját láttam – csillogott minden és rengeteg angyal jelent meg. Különféle típusú angyalok: gyógyító angyalok, dicsőítő angyalok, szolgáló szellemek, harcos angyalok… Majd azt mondta: „a padlón kötöttem ki, nem jutottam el a pulpitusig, tehát aznap nem is bírtam prédikálni az istentiszteleten. Azonban ez radikálisan megváltoztatta az életem. Az impartáció, tehát átadási imád megtette hatását!”*

**SID:** Rendben, hamarosan mi is megkapjuk ezt az imát, de azt is tudnunk kell, hogy utána mit tegyünk. Intim, bensőséges kapcsolatba kell kerülnünk Istennel! Kathy, te is úgy, mint Gary „soaking”, tehát Isten dicsőségébe való „elmélyülés” útján juttok be Isten jelenlétébe. Elmondanád ezt lépésről – lépésre? Mit csináltok naponta?

***KATHY****: Mindketten külön – külön is, töltünk időt az Úrral minden egyes nap, ilyenkor elcsendesedünk. Minden kikapcsolva, a legtöbbször még zene sem szól, és élvezzük ezeket a csendes pillanatokat az Úr nyugalmában és elkezdjük „gyakorolni Isten jelenlétét” ahogy az előbb is mondtuk. Ebben a „soaking” tehát elmélyülés időben, „áztatjuk” magunkat jelenlétében, ami teljesen eláraszt és ekkor az Úr elkezd munkálkodni bennünk egy teljesen természetfölötti módon. Ezzel egy teljesen új világ tárult elénk!*

SID: De, nem unalmas ott ücsörögni a teljes csendben?

***KATHY****: Nem, mert tudatában vagy, hogy ott van Isten, és ebben az állapotban Ő el is kezd hozzád beszélni, hallod a hangját, megértésre, ismeretre jutsz jelenlétében. Sokszor olyan, mintha ott lennék Mennyei Apukámmal a Trónteremben és Urammal, Jézussal, és stratégiai megbeszélést tartunk, elkezd megmutatni dolgokat amiket majd tenni akar, embereket, akikért kéri, hogy imádkozzam. Szóval teljes az intimitás, barátként beszélgetünk úgy, mint ahogy most beszélgetünk mi is egymással.*

***GARY:*** *Tudod Sid, amikor először elkezdtem ezt, nagyon nehéz volt, mert nem bírtam lecsendesíteni az elmémet. A gondolataim millió irányba kezdtek futkosni, és olyan érzés volt, mintha egy örökkévalóságba telne a gondolataimat kordában tartani, de kitartottam és ott maradtam. Addig nem hagytam abba, amíg nem kaptam meg Istentől jelenlétében azt a „többet” amire vágytam. Újra és újra azt mondogattam: „Istenem akarod Tőled többet, akarok még többet Belőled!” Azelőtt, amikor imádkoztam, leginkább csak arról szóltak az imáim: „Istenem tedd meg nekem ezt, tedd meg azt, add meg ezt, add meg azt…” Most viszont, nem akarok mást, csak többet Belőle! Hiszen semmi más nem számít! És ahogy kiáltottam, hogy Uram akarok többet, és többet és többet, szinte nyomultam előre ebben és azt vettem észre, hogy Isten jelenléte elkezdett megnyilvánulni. És nem csak rajtam, hanem az istentiszteleteken is, de ez mind otthon kezdődött, amikor egyedül voltam Vele, jelenlétében. És épp ez az, ami elhozza a változást! Most viszont már annyira könnyen megy, hogy szinte „bumm” és már gyakorlom is jelenlétét.*

**SID:** Mesélj röviden arról az emberről, akinek rákos daganata volt az agyában és te láttad, ahogy tűz megy a fejébe…

***GARY:*** *Oh igen, ez nagyon érdekes volt. Imádkoztunk ezért az emberért, a hetvenes éveiben járt és agytumorral szenvedett. Megműtötték, de a tumor tovább terjedt és az orvosok teljesen lemondtak már róla, hazaküldték a kórházból, hogy a halála előtt a családjával lehessen. Eljött egyik alkalmunkra a feleségével, aki megkért, hogy menjünk hátra és ott imádkozzunk a férjéért. Meg is tettük, és eközben láttam egy hatalmas angyalt megjelenni a jobb kezem felől. Széttárta a szárnyait és szó szerint az ember köré simította, egy nagyon gyöngéd, édes pillanat volt! Miközben ezt néztem, alig tudtam elhinni, amit látok. Egy másik angyal jelent meg oldalt, aki egy kisebb méretű angyal volt, és elkezdett tüzet fújni az ember fejére. Teljesen olyan volt, mint a fáklya tűz. Majd abbahagytam az imát és megkérdeztem: várjunk egy percet. Érzel valamit? Az ember ezt kiáltozta: „igen, a fejem, ég, ég, mindjárt szétég annyira forró, ég a fejem!” Én pedig csak örvendeztem. Majd az ember elkezdett kiáltozni: „Meggyógyultam, meggyógyultam!” Azt mondtam: „Wow, menj vissza az orvosodhoz, hogy megvizsgáljon, hogy megerősítse orvosilag is a gyógyulásod!” De annyira boldog volt, hogy meggyógyult, hogy azt mondta: „orvos sem kell hozzá, hogy tudjam, hogy meggyógyultam!” Azt mondtam: én is hiszem, hogy meggyógyultál!*

**SID:** Figyelj, ha tudod, akkor tudod! Had mondjam el: ezek itt teljesen hétköznapi emberek, akiknek Isten megnyitotta a szemüket, hogy belátást kapjanak a láthatatlan világba. Szeretném, ha megnéznénk most együtt ennek a fiatal hölgynek a reakcióját, aki életében először látott angyalokat!

*„Mi történt? Mindenütt angyalok vannak! Ott az emberek között – mindnyájatok között ott vannak mindenütt az angyalok! Igen! Mindenütt, mindnyájatok mellett ott vannak az angyalok! Ott vannak mindnyájatok között! Ó, Atyám… Mondd el nekünk továbbra is, hogy mit látsz! Van egy melletted is!”*

**SID:** Rendben, akkor készen álltok az impartációs, tehát átadási imára? Gary és Kathy ÉRTED fog most imádkozni, hogy te is megkapd, azt amit ők! Készülj fel! Készen állsz? Gary, imádkozz, kérlek!

***GARY:*** *Te is megtapasztalhatod ugyanezt, hiszem, hogy Isten jelenléte ott van veled, bárhol is légy most! Sőt, érezheted is, hogy valami megváltozott ott a szobádban, vagy ahol éppen vagy. Akarom, hogy tudatosítsd magadban, hogy Isten ott van veled, ott áll melletted most! Imádkozni fogok röviden, hogy ahogy Elizeus szolgájának megnyílt a szeme, aki annyit mondott: „Uram, nyisd meg a szemét, hogy lásson!” – és Isten azonnal megnyitotta a szemeit és látta Isten angyalait, a tűzszekereket, melyek körbevették az ellenség táborát. Ugyanezt fogom most érted imádkozni, hogy Isten nyissa meg a te szemeidet is, és hogy kerülj egy olyan intim, bensőséges viszonyba az Atyával, mint ami soha nem volt azelőtt, hogy te magad is elkezd megtapasztalni, átélni Isten Szellemének természetfölötti világát! Szóval kapcsolódj most be ebbe az imába!*

*Atyám, köszönök neked minden egyes embert, akik néznek, vagy hallgatnak most bennünket és kérlek most téged, küldd a te angyalaidat, és impartáld át nekik mindezt! Történjen meg ez az átadás MOST! Uram, imádkozom, hogy nyisd meg szemeiket, hogy lássanak túl a fizikai síkon, egyenesen a te Szellemed természetfölötti világába! Atyám áraszd el most őket erőteljes jelenléteddel, had hulljanak le szellemi szemeikről a pikkelyek! Uram, vidd őket arra az új helyre, ahol Atyám, kijelentést kaphatnak arról, hogy ki is vagy TE valójában, és mit is akarsz cselekedni az életükkel! És Atyám azért is imádkozom, hogy szabadítsd most föl gyógyító jelenléted, most, ebben a pillanatban!*

*Ha érzel most valamit, hogy megérintett az Úr, akkor állj most föl és tegyél valami olyat, amit nem tudtál azelőtt, ami eddig fájdalmat okozott. Sokan meggyógyulnak most. És sokan, whoa, érzik most, ahogy jön a tűz, elektromosság, lehet, hogy elkezdesz sírni, vagy remegni, ne ijedj meg, ez Isten jelenléte!*

**SID:** Had mondjam el Gary, én érzem Isten jelenlétét egész testemben, az arcom szó szerint tűzben ég, és hallom, ahogy Isten azt mondja: meggyógyulnak most emberek hátfájásból, ha most előre hajolsz, ez megtörténik! Gerincferdülés, vagy bármi! A Yeshua nevében, Jézus nevében, Yeshua nevében, légy gyógyult! Légy egészséges! Köss barátságot Istennel, mert Isten akar a barátod lenni!